**POUK NA DALJAVO – 1. RAZRED**

**Učiteljica Smiljana Krapež**

**Ponedeljek, 29. marec 2020**

**Pozdravljeni otroci!**

**Pred nami je tretji teden pouka na daljavo.**

**Pišete mi, da vam je dolgčas po sošolcih in po meni. Res se že dolgo nismo videli!**

**Tudi jaz vas pogrešam! Toda potrebno bo še nekaj časa potrpeti doma, da se obvarujemo pred tem hudim virusom. Lepo bo, ko se bomo po dolgem času srečali v šoli. Do tedaj pa še naprej tako pridno delajte po mojih navodilih s pomočjo vaših staršev: rešujte naloge, naredite izdelek, rišite, pojte in telovadite. In ne pozabite na branje. Starši pa naj mi tako skrbno kot do sedaj pošiljajo fotografije izdelkov in opravljenih nalog.**

**Staršem velja moja zahvala za skrbno opravljeno delo. Vztrajajmo skupaj še naprej!**

**SPO/TEKOČINE - POSKUSI**

**Mesec marec se počasi izteka. Včeraj smo uro premaknili za eno uro naprej in smo imeli uro manj spanca. Danes bi se v šoli mogoče komu malce dremalo, doma pa to ne bo pomembno. Vsi se bomo kmalu navadili na ta poletni čas.**

**Pretekli teden ste opazovali vreme in vpisovali znake za vreme v vremenski koledar.**

**Vreme je bilo res spremenljivo. Najbolj ste se razveselili sneženja in uživali na snegu.**

**Pihala je močna burja, v zraku pa so bili tudi prašni delci saharskega peska.**

**Zaradi burje in snega, čebele niso mogle opraševati cvetočega drevja. Ko čebele nabirajo nektar na cvetovih dreves sproti še oprašijo cvetove. Le iz oprašenih cvetov lahko zraste sadje. Opraševanje je najpomembnejše delo čebel, poleg tega pa nam v panjih pridelajo še zdravilni med.**

**Tudi ta teden se nam obeta hladno vreme. Mogoče bo tudi spet snežilo.**

**V Mali knjižici poskusov in opazovanj reši naloge na srani 8, 9 in 10. Prelival boš vodo v posodah in steklenici. Ne pozabi najprej napovedati gladino vode v steklenici. Zanimivo bo, ko boš vodi dodal olje ali pa sadni sirup.**

**Vem, da ti bodo poskusi všeč!**

**ŠPO/ OTROŠKE IGRE**

* **Najprej se s starši igraj igro AVIONI-POPLAVE- POTRES, ki ji dodaj novi ukaz KORONA VIRUS. Ob tem ukazu štiri korake odskoči od najbližjega člana družine in z rokami nakaži umivanje rok.**

**Ukaze ti govorijo starši.**

* **Naslednja igra je POČEP NA BESEDO S ČRKO D.**

**Stojiš, starši govorijo različne besede, ko zaslišiš v besedi glas D, POČEPNEŠ, če ni D-ja v besedi vstaneš.**

* **IGRA SLEPA MIŠ po starem, kot je bila objavljena v zborniku OŠ COL SEMENJE JAVORJEVO *in jo je zapisala Irena Štefančič***

**Z izštevanko v družini izštejemo, kdo bo *slepa miš* in mu zavežemo oči z ruto.**

**Najprej slepa miš vprašuje, eden ji odgovarja. (Nauči se besedilo.)**

***KAM ME PELJETE?***

***V NEMOGOČE!* ALI *NA GOČE!***

***KAJ BOM PA JEDLA?***

***ŠTRUKLJE VROČE.***

***KJE SO PA VILICE?***

***PEJDI SI JIH LOVIT!***

**Nato začne slepa miš loviti. Kogar ujame je slepa miš in tako se igrica nadaljuje!**

* **S starši se graj še igro OLJE- VODA- KIS.**

**Starši naj te močno zavrtijo, če rečeš voda, malo manj, če rečeš kis, najmanj pa če rečeš olje.**

**Ko te zavrtijo, obstaneš kot kip. Nato ti rečejo v kaj se spremeni in se spremeniš.**

**VELIKO VESELJA PRI SKUPNIH IGRAH!**

**SLJ/ VELIKA TISKANA ČRKA D**

**Najprej se s starši igrajte besedno igro: Priplula je ladja…polna stvari na D. Besede, ki se začnejo na D (DIMNIKAR, DENAR,… )**

**Povej besede, ki imajo glas D v sredini. (VODA, RUDAR… )**

**Povej besede, ki imajo glas D na koncu besede (SOD, VODOVOD…)**

**Oglej si zapis črke na listu spodaj. Črko naj ti starši napišejo po zraku, po hrbtu, lahko jo napišeš po moki posuti po mizi . Črko D vadi tukaj na listu. Najprej greš s prstom po črki , nato pa 10 krat z barvico, da osvojiš zapis. Zraven črke nariši (napiši) po dve besedi, ki se začneta z D, dve ki imata D v sredini in dve, ki imata D na koncu. VADI ZAPIS ČRKE D ŠE V DZ/OPIS.**

D

|  |  |  |
| --- | --- | --- |
| PREDHODNIK | ŠTEVILO | NASLEDNIK |
|  | 9 |  |
| 6 |  |  |
|  |  | 3 |
|  | 8 |  |
| 2 |  |  |
| 3 |  |  |
|  | 5 |  |
|  |  | 7 |

MAT/PREDHODNIK IN NASLEDNIK

Določi predhodnik, število in naslednik.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| PREDHODNIK | 3 |  |  |  | 4 |  |  |  |  |  |  | 2 |
| ŠTEVILO |  |  | 6 | 9 |  | 2 |  | 3 | 6 |  |  |  |
| NASLEDNIK |  | 8 |  |  |  |  | 10 |  |  | 9 | 5 |  |